CELEX: 42008X0723(01)
Language: lt
Date: 1216771200000
Title: Jungtinių Tautų Europos ekonominės komisijos (JT/EEK) taisyklė Nr. 34. Suvienodintos transporto priemonių tvirtinimo nuostatos, atsižvelgiant į gaisro pavojų prevenciją

23.7.2008   
            
            
               LT
            
            
               Europos Sąjungos oficialusis leidinys
            
            
               L 194/14
            
          
   Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę JT/EEK statusą turinčio dokumento TRANS/WP.29/343 versiją, kurią galima rasti: http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonominės komisijos (JT/EEK) taisyklė Nr. 34. Suvienodintos transporto priemonių tvirtinimo nuostatos, atsižvelgiant į gaisro pavojų prevenciją
   33 papildymas: Taisyklė Nr. 34
   1 persvarstyta versija
   Įtrauktas visas galiojantis tekstas iki:
   02 serijos pakeitimų 2 papildymas. Įsigaliojimo data: 2007 m. birželio 11 d.
   TURINYS
   TAISYKLĖ
   
               1.
            
            Taikymo sritis
         
               2.
            
            Tvirtinimo paraiška
         
               3.
            
            Patvirtinimas
         
               4.
            
            Apibrėžtys
         
               5.
            
            Skystųjų degalų bakų reikalavimai
         
               6.
            
            Skystųjų degalų bakų bandymai
         
               7.
            
            Apibrėžtys
         
               8.
            
            Patvirtinto skystųjų degalų bako įrengimo reikalavimai
         
               9.
            
            Transporto priemonės bandymai
         
               10.
            
            Transporto priemonės tipo modifikacijos
         
               11.
            
            Produkcijos atitiktis
         
               12.
            
            Baudos už produkcijos neatitiktį
         
               13.
            
            Pereinamojo laikotarpio nuostatos
         
               14.
            
            Patvirtinimo bandymus atliekančių technikos tarnybų ir administracijos padalinių pavadinimai ir adresai
         PRIEDAI
   
               I priedas.
            
            Pranešimas dėl transporto priemonių tipo patvirtinimo suteikimo, tipo išplėtimo patvirtinimo, atsisakymo tvirtinti, patvirtinimo anuliavimo ar visiško gamybos nutraukimo, atsižvelgiant į skystųjų degalų baką, gaisro pavojaus prevenciją, priekinio/šoninio/galinio susidūrimų atvejus pagal taisyklę Nr. 34.
         
               II priedas.
            
            Patvirtinimo ženklų išdėstymas
         
               III priedas.
            
            Priekinio susidūrimo su kliūtimi bandymas
         
               IV priedas.
            
            Galinio susidūrimo bandymo tvarka
         
               V priedas.
            
            Iš plastiko pagamintų degalų bakų bandymas
         
               1 priedėlis.
            
            Atsparumo liepsnai bandymas
         
               2 priedėlis.
            
            Ugniai atsparių plytų matmenys ir techniniai duomenys
         1.   TAIKYMO SRITIS
   Ši taisyklė taikoma:
   
               1.1.
            
            
               I DALIS: M, N ir O kategorijų (1) transporto priemonių tvirtinimui, atsižvelgiant į skystųjų degalų baką (-us).
            
         
               1.2.
            
            
               II DALIS: gamintojo prašymu, M, N ir O kategorijos transporto priemonių su skystųjų degalų baku (-ais), kurie buvo patvirtinti pagal šios taisyklės I dalį, tvirtinimui, atsižvelgiant į gaisro pavojaus priekinio ir (arba) šoninio ir (arba) galinio susidūrimo atveju prevenciją.
            
         
               1.3.
            
            
               Gamintojo prašymu, 1.2. pastraipoje nepaminėtos transporto priemonės gali būti patvirtintos pagal šią taisyklę.
            
         2.   TVIRTINIMO PARAIŠKA
   2.1.   Paraišką tvirtinti transporto priemonės tipą pagal šios taisyklės dalį turi pateikti transporto priemonės gamintojas arba jo įgaliotasis atstovas.
   2.2.   Paraiška pateikiama kartu su toliau nurodytais dokumentais (trimis egzemplioriais) ir šia informacija:
   
               2.2.1.
            
            
               išsamus transporto priemonės tipo aprašas, atsižvelgiant į 4.2. ir (arba) 7.2. pastraipoje nurodytus elementus. Turi būti nurodyti variklio tipo ir transporto priemonės tipo atpažinimo numeriai ir (arba) simboliai;
            
         
               2.2.2.
            
            
               brėžinys (-iai), kuriuose nurodytos degalų bako charakteristikos ir gamybos medžiaga;
            
         
               2.2.3.
            
            
               visų degalų tiekimo sistemų schema, kurioje nurodyta kiekvienos sudedamosios dalies vieta transporto priemonėje; ir
            
         
               2.2.4.
            
            
               su paraiška pagal šios taisyklės II dalį pateikiama elektros įrangos schema, kurioje parodytas įrangos išdėstymas ir jos tvirtinimo transporto priemonėje būdas.
            
         2.3.   Už tvirtinimo bandymus atsakingai technikos tarnybai turi būti pateikiama:
   
               2.3.1.
            
            
               pavyzdinė tvirtintino tipo transporto priemonė arba transporto priemonės dalys, kurios, technikos tarnybos nuomone, reikalingos tvirtinimo bandymams;
            
         
               2.3.2.
            
            
               Kai transporto priemonėje įtaisytas iš plastiko pagamintas bakas: septyni papildomi bakai su papildoma įranga.
            
         
               2.3.3.
            
            
               Kai transporto priemonėje įtaisytas iš kitokios medžiagos pagamintas bakas: du papildomi bakai su papildoma įranga.
            
         3.   PATVIRTINIMAS
   3.1.   Jei pagal šią taisyklę tvirtinti pateikta transporto priemonė atitinka I dalies ir (arba) II dalies reikalavimus, transporto priemonės tipui turi būti suteiktas patvirtinimas.
   3.2.   Kiekvienam patvirtintam tipui suteikiamas patvirtinimo numeris, kurio pirmieji du skaitmenys rodo naujausios, tvirtinant galiojančios, į taisyklę įtrauktų pakeitimų serijos numerį. Tačiau susitariančioji šalis gali tą patį patvirtinimo numerį suteikti keletui transporto priemonių tipų, kaip apibrėžta 4.2. ir (arba) 7.2. pastraipoje, jei tipai yra to paties pagrindinio modelio variantai ir tik tada, jei kiekvienas tipas yra bandomas atskirai ir atitinka šios taisyklės sąlygas.
   3.3.   Pranešimas apie transporto priemonės tipo patvirtinimą arba atsisakymą tvirtinti pagal šią taisyklę turi būti perduotas taisyklę taikančioms susitariančiosioms šalims; pranešimo forma turi atitikti šios taisyklės I priede pateiktą pavyzdį, o brėžiniai su 2.2.2., 2.2.3. ir 2.2.4. pastraipose nurodyta informacija (pateikti tvirtinimo paraiškos įteikėjo) turi būti ne didesnio kaip A 4 (210 × 297) mm formato, arba sulankstyti tuo formatu, ir turi būti atitinkamo mastelio.
   3.4.   Prie kiekvienos transporto priemonės, atitinkančios pagal šią taisyklę patvirtintą transporto priemonių tipą, aiškiai ir lengvai prieinamoje, patvirtinimo formoje apibrėžtoje vietoje, pritvirtinamas tarptautinis patvirtinimo ženklas, kurį sudaro:
   
               3.4.1.
            
            
               „E“ raidę supantis apskritimas, po kurio nurodomas skiriamasis patvirtinimą suteikusios šalies numeris (2);
            
         
               3.4.2.
            
            
               po šios taisyklės numerio rašoma „RI“, jei transporto priemonė patvirtinta pagal taisyklės I dalį, arba „RII“, jei transporto priemonė patvirtinta pagal taisyklės I ir II dalis, 3.4.1. pastraipoje nurodyto apskritimo dešinėje pusėje rašomas brūkšnelis ir patvirtinimo numeris.
            
         3.5.   Jei transporto priemonė atitinka pagal vieną arba keletą kitų prie Susitarimo prijungtų taisyklių patvirtintą transporto priemonių tipą, pagal šią taisyklę patvirtinimą suteikusioje šalyje 3.4.1. pastraipoje nurodyto simbolio kartoti nereikia; tokiu atveju visų taisyklių, pagal kurias buvo suteiktas patvirtinimas (šalyje, kuri suteikė patvirtinimą pagal šią taisyklę) papildomi numeriai ir simboliai išdėstomi vertikaliais stulpeliais į dešinę nuo 3.4.1. pastraipoje nurodyto simbolio.
   3.6.   Patvirtinimo ženklas turi būti aiškiai įskaitomas ir nenutrinamas.
   3.7.   Patvirtinimo ženklas turėtų būti tvirtinamas prie automobilio duomenų plokštelės, kurią tvirtina gamintojas, arba ant jos.
   3.8.   Šios taisyklės II priede pateikti patvirtinimo ženklo išdėstymo pavyzdžiai.
   I DALIS.   TRANSPORTO PRIEMONĖS TVIRTINIMAS, ATSIŽVELGIANT Į JOS DEGALŲ BAKUS
   4.   APIBRĖŽTYS
   Šioje taisyklės dalyje:
   
               4.1.
            
            
               „transporto priemonės tvirtinimas“ – transporto priemonės tipo tvirtinimas, atsižvelgiant į skystųjų degalų bakus;
            
         
               4.2.
            
            
               „transporto priemonių tipas“ – tai transporto priemonės, nesiskiriančios šiais esminiais atžvilgiais:
               
                           4.2.1.
                        
                        
                           bako (-ų) konstrukcija, pavidalu, matmenimis ir medžiagomis (metalas/plastikas);
                        
                     
                           4.2.2.
                        
                        
                           M1 kategorijos transporto priemonėse (1) – bako (-ų) padėtimi transporto priemonėje, kiek tai daro neigiamą poveikį 5.10. pastraipos reikalavimų laikymuisi;
                        
                     
         
               4.3.
            
            
               „keleivių skyrius“ – keleivio buvimo vieta, kurią riboja stogas, grindys, šoninės sienos, durys, išorinis įstiklinimas, priekinė pertvara ir galinė skyriaus pertvara arba galinės sėdynės atlošo plokštuma;
            
         
               4.4.
            
            
               „bakas“ – tai bakas (-ai), skirtas (-i) skystiesiems degalams, kaip apibrėžta 4.6. pastraipoje, visų pirma naudojamas (-i) transporto priemonei varyti, išskyrus papildomą bakų įrangą (įpylimo angos vamzdį, jei tai atskiras elementas, įpylimo angą, dangtelį, matuoklį, jungtis su varikliu ir jungtis, skirtas sumažinti per didelį vidaus slėgį, ir kt.;
            
         
               4.5.
            
            
               „degalų bako talpa“ – transporto priemonės gamintojo nustatyta degalų bako talpa; ir
            
         
               4.6.
            
            
               „skystieji degalai“ – tai degalai, kurie yra skysti, esant įprastai temperatūrai ir slėgiui.
            
         5.   SKYSTŲJŲ DEGALŲ BAKŲ REIKALAVIMAI
   5.1.   Bakai turi būti pagaminti taip, kad būtų atsparūs korozijai.
   5.2.   Kai bakuose įtaisyta visa paprastai įtaisoma įranga, jie turi atitikti pagal 6.1 pastraipą atliekamų bandymų reikalavimus; atliekant bandymus, santykinis vidaus slėgis turi būti du kartus didesnis už darbinį viršslėgį ir jokiu atveju viršslėgis neturi būti mažesnis kaip 0,3 baro.
   Laikoma, kad iš plastiko pagaminti transporto priemonių bakai atitinka šį reikalavimą, jeigu su jais sėkmingai atliekamas V priedo 2 pastraipoje nurodytas bandymas.
   5.3.   Bet koks perviršinis slėgis arba bet koks slėgis, viršijantis darbinį slėgį, turi būti automatiškai sumažinamas tinkamais įtaisais (angomis, saugos vožtuvais ir kt.).
   5.4.   Angos turi būti suprojektuotos taip, kad būtų pašalintas bet koks gaisro pavojus. Ypač svarbu, kad degalai, kurie gali pratekėti pildant degalų baką (-us), nepatektų ant išmetimo sistemos. Jie turi būti nukreipiami tekėti ant žemės.
   5.5.   Bakas (-ai) neturi būti įrengtas (-i) keleivių skyriuje, neturi būti keleivių skyriaus ar nuo keleivių skyriaus neatskiriamo skyriaus dalis arba paviršius (grindys, sienos, pertvara).
   5.6.   Keleivių skyrius nuo bako (-ų) turi būti atskirtas pertvara. Pertvaroje gali būti angų (pvz., laidams) tik tokiu atveju, jei jie bus įrengti taip, jog degalai įprastomis naudojimo sąlygomis negalėtų laisvai tekėti iš bako (-ų) į keleivių skyrių arba į kitą nuo keleivių skyriaus neatskiriamą skyrių.
   5.7.   Kiekvienas bakas turi būti patikimai įtvirtintas ir įtaisytas taip, kad būtų užtikrinta, jog bet kokie iš degalų bako arba jo papildomos įrangos ištekėję degalai įprastomis naudojimo sąlygomis pateks ant žemės, o ne į keleivių skyrių.
   5.8.   Įpylimo anga neturi būti įrengta keleivių skyriuje, bagažo skyriuje arba variklio skyriuje.
   5.9.   Degalai neturi tekėti pro bako dangtelį arba įtaisus, kurių paskirtis, varikliui veikiant iš anksto nustatytu būdu, sumažinti perviršinį slėgį. Transporto priemonei apsivertus, leidžiamas lašėjimas, jeigu jis ne didesnis kaip 30 g/min.; atitiktis šiam reikalavimui turi būti patikrinta 6.2. pastraipoje nurodytu bandymu.
   5.9.1.   Degalų įpylimo angos dangtelis turi būti pritaisytas prie įpylimo angos vamzdžio.
   5.9.1.1.   Laikoma, kad 5.9.1. pastraipos reikalavimai įvykdyti, jei taikoma sąlyga užkirsti kelią pernelyg dideliam degalų garavimui ir degalų ištekėjimui, kurie vyksta, jei nėra degalų įpylimo angos dangtelio.
   Tai gali būti pasiekta naudojant:
   
               5.9.1.1.1.
            
            
               automatiškai atsidarantį ir užsidarantį nenuimamą degalų įpylimo angos dangtelį,
            
         
               5.9.1.1.2.
            
            
               konstrukcijos ypatybes, kurios padėtų išvengti pernelyg didelio degalų garavimo ir ištekėjimo, kai nėra degalų įpylimo angos dangtelio,
            
         
               5.9.1.1.3.
            
            
               bet kurias kitas priemones, kurios turėtų tokį patį poveikį. Galimi pavyzdžiai (sąrašas nėra baigtinis): pririšamas degalų įpylimo angos dangtelis, grandinėle pritvirtinamas degalų įpylimo angos dangtelis arba toks dangtelis, kuris rakinamas raktu, naudojamu ir transporto priemonės varikliui užvesti. Šiuo atveju raktą iš įpylimo angos dangtelio turi būti galima ištraukti tik dangteliui esant užrakintam. Tačiau naudoti pririšamą arba grandinėle pritvirtinamą degalų įpylimo angos dangtelį tinka tik M1 ir N1 kategorijos transporto priemonėse.
            
         5.9.2.   Tarp dangtelio ir įpylimo angos vamzdžio esantis izoliacinis sluoksnis turi patikimai laikytis savo vietoje. Uždarius dangtelis turi patikimai laikytis savo vietoje izoliacinio sluoksnio ir įpylimo angos atžvilgiu.
   5.10.   Bakai turi būti įtaisyti taip, kad būtų apsaugoti nuo priekinio arba galinio transporto priemonės susidūrimo pasekmių; prie bako neturi būti išsikišančių dalių, aštrių kraštų ir kt.
   5.11.   Degalų bakas ir papildoma jo įranga turi būti suprojektuoti ir transporto priemonėse įtaisyti taip, kad būtų išvengta bet kokio užsidegimo pavojaus dėl statinio elektros krūvio. Prireikus naudojama (-os) krūvio sklaidymo priemonė (-ės). Gamintojas turi nurodyti technikos tarnybai priemonę (-es), užtkrinančią (-ias), kad laikomasi šių reikalavimų.
   5.12.   Degalų bakas (-ai) turi būti pagamintas (-i) iš ugniai atsparaus metalo. Jis (jie) gali būti pagaminti iš plastiko, jei vykdomi V priedo reikalavimai.
   6.   SKYSTŲJŲ DEGALŲ BAKŲ BANDYMAI
   6.1.   Hidraulinis bandymas
   Turi būti atliekamas bako hidraulinis vidaus slėgio bandymas; su visa papildoma įranga bandomas vienetas turi būti izoliuotas. Bakas turi būti iki galo pripildytas nedegaus skysčio (pvz., vandens). Nutraukus visus ryšius su išore, naudojant vamzdžio jungtį, per kurią degalai tiekiami į variklį, laipsniškai didinamas slėgis, kol santykinis vidaus slėgis tampa dvigubai didesnis už naudojamą darbinį slėgį; bet kokiu atveju slėgio perviršis turi būti ne mažesnis kaip 0,3 baro, ir toks slėgis išlaikomas vieną minutę. Per tą laiką bako korpusas neturi įtrūkti ar tapti nesandarus; tačiau ilgalaikė deformacija leidžiama.
   6.2.   Apsivertimo bandymas
   6.2.1.   Bakas ir visa papildoma jo įranga sumontuojami bandymų stende taip, kad montavimas būtų panašus į transporto priemonėje, kuriai bakas skirtas, taikomą montavimą: šis reikalavimas taip pat taikomas ir vidaus slėgio perviršį mažinančioms sistemoms.
   6.2.2.   Bandymų stendas sukamas aplink ašį, lygiagrečią su transporto priemonės išilgine ašimi.
   6.2.3.   Bandymas atliekamas, pripildžius 90 % bako talpos, taip pat 30 % jo talpos pripildoma nedegaus skysčio, kurio tankis ir klampa yra panašūs į paprastai naudojamų degalų charakteristikas (galima naudoti vandenį).
   6.2.4.   Baką nuo įrengimo padėties reikia pasukti į dešinę 90° kampu. Bakas šioje padėtyje turi išlikti bent penkias minutes. Tada bakas toliau sukamas 90° kampu ta pačia kryptimi. Bakas šioje padėtyje (iki galo apverstas) taip pat turi būti laikomas bent penkias minutes. Tada bakas turi būti sugrąžintas į įprastą padėtį. Bandymo skystis, kuris iš vėdinimo sistemos nesutekėjo į baką, turi būti išleistas ir, jei reikia, jo kiekis turi būti papildytas. Bakas turi būti pasuktas 90° kampu priešinga kryptimi ir toje padėtyje laikomas bent penkias minutes.
   Tada bakas toliau pasukamas 90° kampu ta pačia kryptimi. Bakas šioje padėtyje (iki galo apverstas) turi pabūti bent penkias minutes. Paskui bakas turi būti sugrąžintas į įprastą padėtį.
   Kiekvienas vėlesnis bako pasukimas 90° kampu turi būti atliekamas per 1–3 minutes.
   II DALIS.   TRANSPORTO PRIEMONĖS TVIRTINIMAS, ATSIŽVELGIANT Į GAISRO PAVOJAUS SUSIDŪRIMO ATVEJU PREVENCIJĄ
   7.   APIBRĖŽTYS
   Šioje taisyklės dalyje:
   
               7.1.
            
            
               „transporto priemonės tvirtinimas“ – transporto priemonės tipo tvirtinimas, atsižvelgiant į gaisro pavojaus prevenciją;
            
         
               7.2.
            
            
               „transporto priemonių tipas“ – tai transporto priemonės, nesiskiriančios šiais esminiais atžvilgiais:
               
                           7.2.1.
                        
                        
                           bako (-ų) konstrukcija, pavidalu, matmenimis ir medžiagomis (metalas/plastikas);
                        
                     
                           7.2.2.
                        
                        
                           M1 kategorijos transporto priemonėse (1) – bako (-ų) padėtimi transporto priemonėje, kiek tai daro neigiamą poveikį 5.10. pastraipos reikalavimų laikymuisi;
                        
                     
                           7.2.3.
                        
                        
                           degalų tiekimo sistemos (siurblys, filtrai ir kt.) charakteristikomis ir vieta; ir
                        
                     
                           7.2.4.
                        
                        
                           elektros įrangos charakteristikomis ir vieta, kiek tai daro poveikį šioje taisyklėje aprašytų susidūrimo bandymų rezultatams;
                        
                     
         
               7.3.
            
            
               „skersinė plokštuma“ – vertikali plokštuma, statmena vidurinei išilginei transporto priemonės plokštumai;
            
         
               7.4.
            
            
               „masė be krovinio“ – parengtos eksploatuoti transporto priemonės masė be keleivių ir be krovinio, bet su degalais, aušinimo skysčiu, tepalais, įrankiais ir atsarginiu ratu (jeigu šiuos elementus transporto priemonės gamintojas priskiria standartinei įrangai).
            
         8.   PATVIRTINTO SKYSTŲJŲ DEGALŲ BAKO ĮRENGIMO REIKALAVIMAI
   8.1.   Degalų įranga
   8.1.1.   skystųjų degalų bakai turi būti patvirtinti pagal šios taisyklės I dalį.
   8.1.2.   Degalų įrangos sudedamąsias dalis nuo sąlyčio su kliūtimis, galinčiomis būti ant žemės, turi tinkamai apsaugoti korpuso arba kėbulo dalys. Tokia apsauga nereikalinga, jei transporto priemonės apačioje esančios sudedamosios dalys nuo žemės yra toliau nei prieš jas esanti korpuso arba kėbulo dalis.
   8.1.3.   Vamzdžiai ir visos kitos degalų įrangos dalys transporto priemonėje įtaisomos kiek įmanoma geriau apsaugotose vietose. Transporto priemonės konstrukcijos arba pavaros mazgo sukamasis arba lenkiamasis judėjimas ir vibracija neturi sukelti degalų įrangos sudedamųjų dalių trinties, spaudimo arba kitaip neįprastai veikti.
   8.1.4.   Lanksčių vamzdžių jungtys su degalų įrangos sudedamųjų dalių standžiomis dalimis turi būti sukonstruotos taip, kad įvairiomis transporto priemonės naudojimo sąlygomis išliktų sandarios, nepaisant transporto priemonės konstrukcijos arba pavaros mazgo sukamųjų, lenkiamųjų judesių ir vibracijos.
   8.1.5.   Jei įpylimo anga yra transporto priemonės šone, užsuktas įpylimo angos dangtelis neturi išsikišti iš gretimų kėbulo paviršių.
   8.2.   Elektros įranga
   8.2.1.   Elektros laidai, išskyrus tuščiose ertmėse įtaisytus laidus, turi būti pritvirtinti prie transporto priemonės konstrukcijos, sienelių arba pertvarų, pro kurias yra nutiesti. Vietos, kuriose laidai eina pro sieneles arba pertvaras, turi būti gerai apsaugotos, kad nebūtų perpjauta izoliacija.
   8.2.2.   Elektros įranga turi būti taip suprojektuota, pagaminta ir įtaisyta taip, kad visos jos sudedamosios dalys būtų atsparios korozijai.
   9.   TRANSPORTO PRIEMONĖS BANDYMAI
   Pagal šios taisyklės III priede nustatytą tvarką atliekant priekinio susidūrimo su kliūtimi bandymą, pagal Taisyklės Nr. 95 (su 01 serijos pakeitimais) IV priede nustatytą tvarką atliekant šoninio susidūrimo bandymą ir pagal šio dokumento IV priede aprašytą tvarką atliekant galinio susidūrimo bandymą,
   
               9.1.
            
            
               degalų įrangoje leidžiamas tik nedidelis skysčio protėkis;
            
         
               9.2.
            
            
               jeigu po susidūrimo iš degalų įrangos nuolat teka skystis, jo tekėjimo greitis neturi būti didesnis kaip 30 g/min.; jeigu iš degalų įrangos tekantis skystis maišosi su kitų sistemų skysčiais ir negalima jų lengvai atskirti bei nustatyti, vertinant nenutrūkstamą nuotėkį, reikia atsižvelgti į visus surinktus skysčius;
            
         
               9.3.
            
            
               dėl degalų poveikio neturi atsirasti liepsnos;
            
         
               9.4.
            
            
               per 9 pastraipose aprašytus susidūrimus ir po jų akumuliatorių vietoje turi laikyti tvirtinimo įtaisas;
            
         
               9.5.
            
            
               Gamintojo prašymu šios taisyklės III priede nurodytą priekinio susidūrimo bandymą galima pakeisti Taisyklės Nr. 94 (su 01 serijos pakeitimais) III priede aprašyta bandymo procedūra.
            
         10.   TRANSPORTO PRIEMONIŲ TIPO MODIFIKACIJOS
   10.1.   Apie kiekvieną transporto priemonių tipo modifikaciją turi būti pranešta transporto priemonės tipą patvirtinusiam administracijos padaliniui. Tada padalinys gali:
   
               10.1.1.
            
            
               būti nuomonės, kad modifikacijos greičiausiai neturės pastebimo neigiamo poveikio, ir bet kokiu atveju transporto priemonė atitinka reikalavimus; arba
            
         
               10.1.2.
            
            
               reikalauti, kad už bandymus atsakinga technikos tarnyba atliktų papildomus bandymus.
            
         10.2.   Nepažeidžiant 10.1. pastraipos reikalavimų, transporto priemonių tipo modifikacija nelaikomi pakeitimai, po kurių transporto priemonės masė be krovinio nuo patvirtintos išbandytos transporto priemonės masės skiriasi ne daugiau kaip ± 20 %.
   10.3.   Apie sutikimą arba atsisakymą tvirtinti, apibrėžiant pakeitimus, šią taisyklę taikančioms susitariančiosioms šalims pranešama pagal 3.3. pastraipoje aprašytą tvarką.
   11.   PRODUKCIJOS ATITIKTIS
   Produkcijos atitikties procedūros turi atitikti nustatytąsias susitarimo 2 priedėlyje (E/ECE/324-E/ECE/TRANS/505/Rev. 2); turi būti laikomasi šių reikalavimų:
   
               11.1.
            
            
               Kiekviena transporto priemonė, turinti šioje taisyklėje nurodytą patvirtinimo ženklą, atitinka patvirtintą transporto priemonių tipą ir I dalies ir (arba) II dalies reikalavimus.
            
         
               11.2.
            
            
               Kad būtų patikrinta atitiktis, kaip pirmiau nurodyta 11.1. pastraipoje, serijinės gamybos transporto priemonės, turinčios pagal šią taisyklę reikalaujamą patvirtinimo ženklą, tikrinamos atsitiktine tvarka.
            
         
               11.3.
            
            
               Paprastai patvirtinto tipo transporto priemonės atitiktis tikrinama remiantis aprašu, pateiktu patvirtinimo formoje ir jos prieduose. Tačiau transporto priemonei turi būti taikomi pirmiau 6 pastraipoje nurodyti patikrinimai.
            
         12.   BAUDOS UŽ PRODUKCIJOS NEATITIKTĮ
   12.1.   Transporto priemonių tipui pagal šią taisyklę suteiktą patvirtinimą galima anuliuoti, jeigu nepaisoma pirmiau 11.1. pastraipoje išdėstytų reikalavimų, arba jei atliktų transporto priemonės patikrinimų (pirmiau nurodytų 9 pastraipoje) rezultatai nepatenkinami.
   12.2.   Jeigu šią taisyklę taikanti susitariančioji šalis anuliuoja patvirtinimą, kurį buvo anksčiau suteikusi, kitas šią taisyklę taikančias susitariančiąsias šalis apie tai nedelsdama informuoja taikydama formą, atitinkančią šios taisyklės I arba II priede pateiktą pavyzdį.
   13.   PEREINAMOJO LAIKOTARPIO NUOSTATOS
   13.1.   Nuo oficialios 02 serijos pakeitimų įsigaliojimo datos nė viena šią taisyklę taikanti susitariančioji šalis neturi atsisakyti suteikti EEK patvirtinimą pagal šią taisyklę su 02 serijos pakeitimais.
   13.2.   Praėjus 12 mėnesių nuo įsigaliojimo, šią taisyklę taikančios susitariančiosios šalys turi suteikti EEK patvirtinimus tik tada, jei tvirtintinas transporto priemonės tipas atitinka šios taisyklės reikalavimus su 02 serijos pakeitimais.
   13.3.   Praėjus 12 mėnesių nuo 02 serijos pakeitimų įsigaliojimo, šią taisyklę taikanti susitariančioji šalis gali atsisakyti transporto priemonės tipo, kuris buvo patvirtintas pagal ankstesnės šios taisyklės serijos pakeitimus, nacionalinio patvirtinimo.
   13.4.   Praėjus 24 mėnesiams nuo 02 serijos pakeitimų įsigaliojimo, šią taisyklę taikančios susitariančiosios šalys gali atsisakyti pirminės nacionalinės transporto priemonės, kuri neatitinka šios taisyklės reikalavimų su 02 serijos pakeitimais, registracijos (eksploatavimo pradžia).
   14.   PATVIRTINIMO BANDYMUS ATLIEKANČIŲ TECHNIKOS TARNYBŲ IR ADMINISTRACIJOS PADALINIŲ PAVADINIMAI IR ADRESAI
   Šią taisyklę taikančios susitariančiosios šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administracijos padalinių, kuriems siunčiamos kitose šalyse išduodamo patvirtinimo, atsisakymo tvirtinti, patvirtinimo anuliavimo formos, pavadinimus ir adresus.
   
      (1)  Kaip apibrėžta Suvestinės rezoliucijos dėl transporto priemonių konstrukcijos VII priede (R.E.3) (dokumentas TRANS/WP.29/78/Rev.1/Amend.2, su paskutiniais pakeitimais, padarytais Amend.4).
   
      (2)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 (nenaudojamas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 (nenaudojamas), 31 – Bosnija ir Hercegovina, 32 – Latvija, 33 (nenaudojamas), 34 – Bulgarija, 35 (nenaudojamas), 36 – Lietuva, 37 – Turkija, 38 (nenaudojamas), 39 – Azerbaidžanas, 40 – Buvusioji Jugoslavijos Respublika Makedonija, 41 (nenaudojamas), 42 – Europos bendrija (patvirtinimus suteikė jos valstybės narės, naudodamos savo atitinkamą EEK simbolį), 43 – Japonija, 44 (nenaudojamas), 45 – Australija, 46 – Ukraina, 47 – Pietų Afrikos Respublika ir 48 – Naujoji Zelandija. Tolesni numeriai kitoms šalims skiriami chronologine tvarka, kuria jos ratifikavo arba prisijungė prie Susitarimo dėl suvienodintų techninių nuostatų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas nuostatas suteiktų patvirtinimų abipusio pripažinimo sąlygų; apie paskirtus numerius susitariančiosioms šalims praneša Jungtinių Tautų Generalinis Sekretorius.
   
      I PRIEDAS
      PRANEŠIMAS
      (Didžiausias formatas: A4 (210 x 297 mm))
      
         
      
         
   
   
      II PRIEDAS
      PATVIRTINIMO ŽENKLŲ IŠDĖSTYMAS
      A   MODELIS
      (žr. šios taisyklės 3.4 pastraipą)
      
         
      Pateiktas prie transporto priemonės pritaisytas patvirtinimo ženklas rodo, kad tam tikras tipas buvo patvirtintas Nyderlanduose (E4) pagal Taisyklės Nr. 34 I dalį (patvirtinimo numeris 021234). Du pirmieji (02) patvirtinimo numerio skaitmenys rodo, kad patvirtinimas buvo suteiktas pagal Taisyklės Nr. 34 su 02 serijos pakeitimais reikalavimus.
      B   MODELIS
      (Žr. šios taisyklės 3.5 pastraipą)
      
         
      Pateiktas prie transporto priemonės pritaisytas patvirtinimo ženklas rodo, kad tam tikras tipas buvo patvirtintas Nyderlanduose (E4) pagal Taisykles Nr. 34 (I ir II dalis) ir 33 (1). Patvirtinimo numeriai rodo, kad suteikiant atitinkamus patvirtinimus, į Taisyklę Nr. 34. buvo įtraukti 02 serijos pakeitimai, o Taisyklė Nr. 33 buvo pradinės formos.
      
         (1)  Antrasis numeris pateiktas tik kaip pavyzdys.
   
   
      III PRIEDAS
      Priekinio susidūrimo su kliūtimi bandymas
      1.   PASKIRTIS IR TAIKYMO SRITIS
      Šio bandymo paskirtis yra imituoti priekinio susidūrimo su nejudama kliūtimi arba su kita priešinga kryptimi judančia transporto priemone, sąlygas.
      2.   MONTAVIMAS, PROCEDŪROS IR MATAVIMO ĮRANGA
      2.1.   Bandymo aikštelė
      Bandymo aikštelė turi būti pakankamai didelė, kad užtektų vietos įsibėgėjimo keliui, kliūčiai ir bandymui reikalingai techninei įrangai. Galinė bent 5 metrų ilgio įsibėgėjimo kelio dalis prieš kliūtį turi būti horizontali ir lygi.
      2.2.   Kliūtis
      Kliūtis sudaryta iš gelžbetonio plokštės, priekinėje dalyje ne plonesnės kaip 3 m storio ir ne žemesnės kaip 1,5 m aukščio. Kliūtis turi būti tokio storio, kad svertų bent 70 tonų. Priekinis paviršius turi būti vertikalus, statmenas įsibėgėjimo kelio ašiai ir padengtas geros būklės 2 cm storio faneros plokštėmis. Kliūtis turi būti įtvirtinama žemėje arba ant jos; jei būtina, naudojami papildomi stabdymo įtaisai, kad būtų apribotas galimas kliūties poslinkis. Taip pat gali būti naudojama kitokių charakteristikų, bet tokius pat įtikinamus rezultatus leidžianti pasiekti kliūtis.
      2.3.   Transporto priemonės varomoji sistema
      Per susidūrimą transporto priemonės neturi veikti joks papildomas vairavimo arba varomasis įrenginys. Ji turi pasiekti kliūtį susidūrimo sienai statmena kryptimi; didžiausias leidžiamas šoninis nuokrypis tarp transporto priemonės priekio vertikaliosios vidurio linijos ir susidūrimo sienos vertikaliosios vidurio linijos yra ± 30 cm.
      2.4.   Transporto priemonės būklė
      2.4.1.   Bandomoje transporto priemonėje turi būti įtaisyti visi įprastiniai elementai ir įranga, įtraukiami į transporto priemonės be krovinio masę, arba transporto priemonės būklė turi būti tokia, kad atitiktų šį reikalavimą tiek, kiek šie elementai ir įranga daro poveikį gaisro pavojui.
      2.4.2.   Jei transporto priemonė varoma išorinėmis priemonėmis, turi būti pripildyta bent 90 % degalų bako talpos; pilami degalai arba nedegus skystis, kurio tankis ir klampa panašūs į paprastai naudojamų degalų tankį ir klampą. Visos kitos sistemos (stabdžių skysčio bakeliai, radiatorius ir kt.) turi būti tuščios.
      2.4.3.   Jei transporto priemonė varoma nuosavu varikliu, turi būti pripildyta bent 90 % degalų bako talpos. Visi kiti skysčių bakeliai turi būti pilni.
      2.4.4.   Jei gamintojas prašo, už bandymus atsakinga technikos tarnyba gali leisti šioje taisyklėje nurodytuose bandymuose naudoti tą pačią transporto priemonę, kuri naudojama kitose taisyklėse nurodytuose bandymuose (įskaitant bandymus, per kuriuos gali būti paveikta transporto priemonės konstrukcija).
      2.5.   Susidūrimo greitis
      Susidūrimo greitis turi būti 48,3–53,1 km/h. Tačiau jei per bandymą taikomas didesnis susidūrimo greitis ir transporto priemonė atitinka nurodytas sąlygas, laikoma, kad bandymas sėkmingas.
      2.6.   Matavimo įranga
      2.5 pastraipoje nurodytas greičiui registruoti naudojamas prietaisas turi veikti 1 % tikslumu.
      3.   LYGIAVERČIAI BANDYMŲ METODAI
      3.1.   Leidžiama taikyti lygiaverčius bandymų metodus, jei atliekant pakaitinį bandymą arba atliekant apskaičiavimus pagal pakaitinio bandymo rezultatus, laikomasi šioje taisyklėje nurodytų sąlygų.
      3.2.   Jei naudojamas kitas nei 2 pastraipoje aprašytas bandymo būdas, turi būti įrodyta, kad jis yra lygiavertis.
   
   
      IV PRIEDAS
      Galinio susidūrimo bandymo tvarka
      1.   PASKIRTIS IR TAIKYMO SRITIS
      
                  1.1.
               
               
                  Bandymo paskirtis yra imituoti galinio susidūrimo su kita judančia transporto priemone sąlygas.
               
            2.   MONTAVIMAS, PROCEDŪROS IR MATAVIMO ĮRANGA
      2.1.   Bandymo aikštelė
      Bandymo vieta turi būti pakankamai didelė: joje turi tilpti smogtuvo varomoji sistema ir turėtų užtekti erdvės transporto priemonei ir bandymo įrangai pasislinkti po susidūrimo. Vieta, kurioje vyksta transporto priemonės susidūrimas ir poslinkis, turi būti horizontali, lygi, jos trinties koeficientas turi būti ne mažesnis kaip 0,5.
      2.2.   Smogtuvas
      
                  2.2.1.
               
               
                  Smogtuvas yra standi plieninė konstrukcija.
               
            
                  2.2.2.
               
               
                  Smogiamasis paviršius turi būti lygus, ne mažesnio kaip 2 500 mm pločio ir 800 mm aukščio, o jo briaunos turi būti suapvalintos 40–50 mm spinduliu. Paviršius turi būti padengtas 20 mm storio klijuotos faneros sluoksniu.
               
            
                  2.2.3.
               
               
                  Per susidūrimą turi būti laikomasi šių reikalavimų:
                  
                              2.2.3.1.
                           
                           
                              smogiamasis paviršius turi būti vertikalus ir statmenas vidurinei išilginei transporto priemonės, į kurią smūgiuojama, plokštumai;
                           
                        
                              2.2.3.2.
                           
                           
                              smogtuvo judėjimo kryptis iš esmės turi būti horizontali ir lygiagreti su vidurine išilgine transporto priemonės, į kurią smūgiuojama, plokštuma;
                           
                        
                              2.2.3.3.
                           
                           
                              didžiausias šoninis nuokrypis, leidžiamas tarp smogtuvo paviršiaus vidurinės vertikalios linijos ir transporto priemonės, į kurią smūgiuojama, vidurinės išilginės plokštumos, turi būti 300 mm. Be to, smūginis paviršius turi būti didesnis už visą transporto priemonės plotį;
                           
                        
                              2.2.3.4.
                           
                           
                              smūginio paviršiaus apatinės briaunos atstumas nuo žemės paviršiaus turi būti 175 ± 25 mm.
                           
                        
            2.3.   Smogtuvo varomoji sistema
      Smogtuvas gali būti pritvirtintas prie vežtuvo (judamosios kliūties) arba būti švytuoklės dalis.
      2.4.   Specialios nuostatos, taikomos naudojant judamąją kliūtį
      
                  2.4.1.
               
               
                  Jei smogtuvas tvirtinamas prie vežtuvo (judamosios kliūties) laikomuoju elementu, šis turi būti standus ir neturi deformuotis per susidūrimą; vežtuvas per susidūrimą turi laisvai judėti ir daugiau nebūti veikiamas varomojo įtaiso jėgos.
               
            
                  2.4.2.
               
               
                  Greitis susidūrimo metu turi būti 35–38 km/h.
               
            
                  2.4.3.
               
               
                  Bendrasis vežtuvo ir smogtuvo svoris (masė) turi būti 1 100 ± 20 kg
               
            2.5.   Specialios nuostatos, taikomos naudojant švytuoklę
      
                  2.5.1.
               
               
                  Atstumas tarp smūginio paviršiaus centro ir švytuoklės sukimosi ašies turi būti ne mažesnis kaip 5 m.
               
            
                  2.5.2.
               
               
                  Smogtuvas turi laisvai kyboti laikomas standžių svirčių; smogtuvas turi būti tvirtai prie jų pritvirtintas. Taip sukonstruota švytuoklė per susidūrimą iš esmės neturi deformuotis.
               
            
                  2.5.3.
               
               
                  Švytuoklėje turi būti įtaisytas stabdymo įtaisas, kad smogtuvas į bandomą transporto priemonę nesuduotų antro smūgio.
               
            
                  2.5.4.
               
               
                  Per susidūrimą švytuoklės centrinės dalies smogiamasis greitis turėtų būti 35–38 km/h.
               
            
                  2.5.5.
               
               
                  Sumažintoji masė „mr“ švytuoklės smūgio centre toliau pateikta lygtimi apibrėžiama kaip bendrosios masės „m“, atstumo „a“ funkcija (1) tarp smūgio centro ir sukimosi ašies bei atstumo „1“ tarp sunkio centro ir sukimosi ašies:
                  mr = m (1/a)
               
            
                  2.5.6.
               
               
                  Sumažintoji masė „mr“ lygi 1 100 ± 20 kg.
               
            2.6.   Bendrosios nuostatos, susijusios su smogtuvo mase ir greičiu
      Jei bandymas buvo atliktas taikant didesnį smūgio greitį, nei nurodytas 2.4.2 ir 2.5.4 pastraipose, ir (arba) didesnę masę, nei nurodyta 2.4.3 ir 2.5.6 pastraipose, o transporto priemonė atitiko nurodytus reikalavimus, bandymas laikomas sėkmingu.
      2.7.   Bandomos transporto priemonės būklė
      
                  2.7.1.
               
               
                  Bandomoje transporto priemonėje turi būti įtaisyti visi įprastiniai elementai ir įranga, įtraukiami į transporto priemonės be krovinio masę, arba transporto priemonės būklė turi būti tokia, kad atitiktų šį reikalavimą tiek, kiek šie elementai ir įranga daro poveikį gaisro pavojui.
               
            
                  2.7.2.
               
               
                  Turi būti pripildyta bent 90 % degalų bako talpos; pilami degalai arba nedegus skystis, kurio tankis ir klampa panašūs į paprastai naudojamų degalų tankį ir klampą. Visos kitos sistemos (stabdžių skysčio bakeliai, radiatorius ir kt.) turi būti tuščios.
               
            
                  2.7.3.
               
               
                  Gali būti įjungta pavara ir gali būti naudojami stabdžiai.
               
            
                  2.7.4.
               
               
                  Jei gamintojas prašo, galima tokia leidžianti nukrypti nuostata:
                  
                              2.7.4.1.
                           
                           
                              už bandymus atsakinga technikos tarnyba gali leisti šioje taisyklėje nurodytuose bandymuose naudoti tą pačią transporto priemonę, kuri naudojama kitose taisyklėse nurodytuose bandymuose (įskaitant bandymus, per kuriuos gali būti paveikta transporto priemonės konstrukcija); ir
                           
                        
                              2.7.4.2.
                           
                           
                              transporto priemonė gali būti apkrauta papildomais svarsčiais, bet jos masė be krovinio neturi būti viršyta daugiau kaip 10 %; svarsčiai tvirtai pritaisomi prie konstrukcijos taip, kad per bandymą jie nedarytų poveikio keleivių skyriaus konstrukcijai.
                           
                        
            2.8.   Matavimo įranga
      2.4.2 ir 2.5.4 pastraipose nurodytas greičio registravimo prietaisas turi veikti 1 % tikslumu.
      3.   LYGIAVERČIAI BANDYMŲ METODAI
      
                  3.1.
               
               
                  Leidžiama taikyti lygiaverčius bandymų metodus, jei atliekant pakaitinį bandymą arba atliekant apskaičiavimus pagal pakaitinio bandymo rezultatus, laikomasi šioje taisyklėje nurodytų sąlygų.
               
            
                  3.2.
               
               
                  Jei taikomas kitas, nei 2 pastraipoje aprašytas, bandymo būdas, turi būti įrodyta, kad jis yra lygiavertis.
               
            
         (1)  Primenama, kad atstumas „a“ lygus aptariamo sinchroninio švytavimo ilgiui.
   
   
      V PRIEDAS
      IŠ PLASTIKO PAGAMINTŲ DEGALŲ BAKŲ BANDYMAS
      1.   ATSPARUMAS SUSIDŪRIMUI
      
                  1.1.
               
               
                  Bakas visiškai pripildomas vandens glikolio mišinio arba kito skysčio, kurio užšalimo temperatūra žema ir kuris nedaro įtakos bako medžiagos savybėms; tada atliekamas perforacijos bandymas.
               
            
                  1.2.
               
               
                  Atliekant šį bandymą, bako temperatūra turi būti 233 K ± 2 K (–40 °C ± 2 °C).
               
            
                  1.3.
               
               
                  Bandymui turi būti naudojama švytuoklės susidūrimo bandymų įranga. Susidūrimo korpusas turi būti pagamintas iš plieno, turėti piramidės pavidalą su lygiakraščiais trikampiais paviršiais ir kvadratiniu pagrindu, viršūnė ir kraštai suapvalinami iki 3 mm spindulio. Švytuoklės smūgio centras turi sutapti su piramidės sunkio centru; smūgio centras nuo švytuoklės sukimosi ašies turi būti 1 m atstumu. Bendroji švytuoklės masė – 15 kg. Švytuoklės energija per susidūrimą turi būti ne mažesnė kaip 30 Nm ir neturi per daug nukrypti nuo šios vertės.
               
            
                  1.4.
               
               
                  Bandymai atliekami bako vietose, kurios laikomos pažeidžiamomis priekinio ir galinio susidūrimų atvejais. Pažeidžiamomis vietomis laikomos tos, kurios yra mažiausiai pridengtos arba silpniausios, atsižvelgiant į bako pavidalą arba jo įrengimo transporto priemonėje būdą. Bandymo ataskaitoje turi būti nurodytos laboratorijų pasirinktos vietos.
               
            
                  1.5.
               
               
                  Per bandymą bakas turi būti laikomas pusėje (arba pusėse), priešingoje susidūrimo pusei. Po bandymo neturi būti protėkio.
               
            
                  1.6.
               
               
                  Gamintojo pasirinkimu visi susidūrimo bandymai gali būti atliekami naudojant vieną baką arba kiekvienam bandymui pasirenkamas skirtingas bakas.
               
            2.   MECHANINIS TVIRTUMAS
      Bakas, protėkių ir formos standumo atžvilgiu, turi būti bandomas pagal šios taisyklės 6.1 pastraipoje nurodytas sąlygas. Bakas ir visa papildoma jo įranga sumontuojami bandymų stende taip, kad montavimas būtų panašus į montavimą transporto priemonėje, kuriai bakas skirtas, arba sumontuojami pačioje transporto priemonėje, arba bandymų stende, pagamintame iš transporto priemonės dalies. Gamintojo prašymu ir susitarus su technikos tarnyba bakas gali būti bandomas nenaudojant bandymų stendo. Kaip bandymo skystis turi būti naudojamas 326 K (53 °C) temperatūros vanduo; pripildomas pilnas bakas. Baką turi veikti santykinis vidaus slėgis, dvigubai didesnis už darbinį slėgį, ir bet kokiu atveju per penkių valandų laikotarpį ne mažesnis nei 30 kPa, esant 326 K ± 2 K (53 °C ± 2 °C) temperatūrai. Per bandymą bakas ir jo priedai neturi įtrūkti arba praleisti skystį; tačiau ilgalaikė bako deformacija leidžiama.
      3.   DEGALŲ PRALAIDUMAS
      
                  3.1.
               
               
                  Pralaidumo bandymui atlikti naudojami Taisyklės Nr. 83 IX priede nurodyti etaloniniai degalai arba rinkoje parduodami aukščiausios kokybės degalai. Jei bakas skirtas įrengti tik transporto priemonėse su kompresinio uždegimo varikliais, bakas pripildomas dyzelinių degalų.
               
            
                  3.2.
               
               
                  Prieš atliekant bandymą, 50 % bako talpos reikia pripildyti bandymo degalų ir palikti baką atvirą 313 K ± 2 K (40 °C ± 2 °C) temperatūros aplinkoje, kol nusistovės svorio netektis per laiko vienetą, bet ne ilgiau kaip keturias savaites (preliminarus laikymo laikas).
               
            
                  3.3.
               
               
                  Tada baką reikia ištuštinti ir 50 % bako talpos iš naujo pripildyti bandymo degalų. Tai padarius, baką reikia sandariai uždaryti ir palikti esant 313 K ± 2 K (40 °C ± 2 °C) temperatūrai. Slėgis turi būti pakoreguotas, kai bako turinys pasiekia bandymo temperatūrą. Per vėlesnį aštuonių savaičių trukmės bandymą turi būti nustatyta dėl difuzijos vykstanti svorio netektis. Per 24 bandymo valandas leidžiama didžiausia 20 g vidutinė netektis.
               
            
                  3.4.
               
               
                  Jei degalų netektis dėl difuzijos yra didesnė už 3.3 pastraipoje nurodytą dydį, toje pastraipoje aprašytą bandymą reikia pakartoti naudojant tą patį baką, kad būtų nustatyta netektis dėl difuzijos, kai temperatūra yra 296 K ± 2 K (23 °C ± 2 °C), o visos kitos sąlygos tokios pačios. Taip išmatuota netektis turi būti ne didesnė kaip 10 g per 24 valandas.
               
            4.   ATSPARUMAS DEGALAMS
      Po 3 pastraipoje nurodyto bandymo bakas turi atitikti 1 ir 2 pastraipų reikalavimus.
      5.   ATSPARUMAS LIEPSNAI
      Su baku turi būti atliekami nurodyti bandymai.
      
                  5.1.
               
               
                  Taip pat, kaip ir transporto priemonėje įtaisytas, bakas turi būti dvi minutes kaitinamas liepsna. Neturi būti skystųjų degalų protėkio iš bako.
               
            
                  5.2.
               
               
                  Su skirtingais degalų pripildytais bakais turi būti atliekami trys bandymai.
                  
                              5.2.1.
                           
                           
                              Jei bakas skirtas montuoti transporto priemonėse su priverstinio uždegimo varikliais arba kompresinio uždegimo varikliais, trys bandymai turi būti atliekami bakus pripildžius aukščiausios kokybės degalų;
                           
                        
                              5.2.2.
                           
                           
                              Jei bakas skirtas įrengti tik transporto priemonėse su kompresinio uždegimo varikliais, trys bandymai turi būti atliekami bakus pripildžius dyzelinių degalų;
                           
                        
                              5.2.3.
                           
                           
                              Per kiekvieną bandymą bakas ir jo papildoma įranga įtaisomi bandymų stende, kuo tiksliau imituojančiame realias įrengimo sąlygas. Bako tvirtinimo stende būdas turi atitikti susijusias transporto priemonės specifikacijas. Reikia atsižvelgti į transporto priemonės dalis, saugančias baką ir jo priedus nuo atviros liepsnos ar darančias kokią nors įtaką liepsnos krypčiai, taip pat į tam tikrus ant bako ir ant kamščių sumontuotus elementus. Per bandymą visos angos turi būti uždarytos, bet vėdinimo sistemos turi veikti. Prieš pat bandymą 50 % bako talpos turi būti pripildyta nustatytų degalų.
                           
                        
            
                  5.3.
               
               
                  Liepsna, kuria kaitinamas bakas, gaunama kaistuve deginant priverstinio uždegimo varikliams skirtus rinkoje parduodamus degalus (toliau – degalai). Į kaistuvą įpilama tiek degalų, kad laisvo degimo sąlygomis liepsna degtų visą bandymo laiką.
               
            
                  5.4.
               
               
                  Kaistuvo matmenys pasirenkami tokie, kad liepsna galėtų pasiekti degalų bako šonus. Todėl kaistuvas turi bent 20 cm, bet ne daugiau kaip 50 cm, išsikišti už bako horizontalios projekcijos. Bandymo pradžioje kaistuvo šoninės sienelės virš degalų lygio neturi būti iškilusios aukščiau kaip 8 cm.
               
            
                  5.5.
               
               
                  Degalų pripildytas kaistuvas pakišamas po baku taip, kad atstumas tarp kaistuve esančių degalų paviršiaus ir bako dugno atitiktų transporto priemonės be krovinio projektinį bako aukštį virš kelio paviršiaus (žr. 7.4 pastraipą). Turi būti galima laisvai pakeisti kaistuvo ar bandymo įrangos arba ir kaistuvo, ir bandymo įrangos padėtį.
               
            
                  5.6.
               
               
                  Bandymo C etape kaistuvą reikia uždengti skydu, uždedamu 3 cm ± 1 cm virš degalų lygio. Skydas turi būti pagamintas iš ugniai atsparios medžiagos, kaip nurodyta 2 priedėlyje. Tarp plytų neturi būti tarpo, virš degalų kaistuvo jos turi būti laikomos taip, kad nebūtų uždengtos plytose esančios skylės. Korpuso ilgis ir plotis turi būti 2–4 cm mažesnis už kaistuvo vidinius matmenis, kad tarp korpuso ir kaistuvo sienelės būtų vėdinimą užtikrinantis 1–2 cm tarpas.
               
            
                  5.7.
               
               
                  Kai bandymai atliekami atvirame ore, reikia užtikrinti pakankamą apsaugą nuo vėjo, o vėjo greitis ties degalų kaistuvu neturi viršyti 2,5 km/val. Prieš bandymą skydas turi būti įkaitintas iki 308 K ± 5 K (35 °C ± 5 °C) temperatūros. Siekiant garantuoti vienodas bandymo sąlygas, per kiekvieną bandymą ugniai atsparias plytas galima sudrėkinti.
               
            
                  5.8.
               
               
                  Bandymą turi sudaryti keturi etapai (žr. 1 priedėlį).
                  
                              5.8.1.
                           
                           
                              A etapas. Pirminis kaitinimas (1 pav.)
                              Kaistuve esantys degalai turi būti uždegami bent 3 m atstumu nuo bandomo bako. Po 60 sekundžių trukmės pirminio pakaitinimo kaistuvas turi būti padėtas po baku.
                           
                        
                              5.8.2.
                           
                           
                              B etapas. Tiesioginis kaitinimas liepsna (2 pav.)
                              Bakas 60 sekundžių kaitinimas degančių degalų liepsna.
                           
                        
                              5.8.3.
                           
                           
                              C etapas. Netiesioginis kaitinimas liepsna (3 pav.)
                              Pabaigus B etapą, skydas turi būti padėtas tarp degančio kaistuvo ir bako. Bakas šia sumažinta liepsna turi būti kaitinamas dar 60 sekundžių.
                           
                        
                              5.8.4.
                           
                           
                              D etapas. Bandymo pabaiga (4 pav.)
                              Skydu uždengtas degantis kaistuvas turi būti padėtas į savo pradinę padėtį (A etapas). Jei bandymo pabaigoje bakas dega, liepsna nedelsiant turi būti užgesinta.
                           
                        
            
                  5.9.
               
               
                  Laikoma, kad bandymo rezultatai yra geri, jei iš bako nebėga skystieji degalai.
               
            6.   ATSPARUMAS AUKŠTAI TEMPERATŪRAI
      
                  6.1.
               
               
                  Stendas, kuriame atliekamas bandymas, turi atitikti bako įrengimo transporto priemonėje būdą, įskaitant bako vėdinimo angos veikimo būdą.
               
            
                  6.2.
               
               
                  50 % bako talpos pripildoma 293 K (20 °C) temperatūros vandens, tada bakas vieną valandą laikomas 368 K ± 2 K (95 °C ± 2 °C) temperatūros aplinkoje.
               
            
                  6.3.
               
               
                  Laikoma, kad bandymo rezultatai yra geri, jei po bandymo iš bako nebėga skystis ir bakas nėra stipriai deformuotas.
               
            7.   DEGALŲ BAKO ŽENKLINIMAS
      Prie bako pritaisomas prekės pavadinimas arba ženklas; jis turi būti nenutrinamas ir aiškiai įskaitomas, kai bakas įtaisomas transporto priemonėje.
      
         1 priedėlis
         Atsparumo liepsnai bandymas
         1   pav.
         A etapas: pirminis kaitinimas
         
            
         2   pav.
         B etapas: tiesioginis liepsnos poveikis
         
            
         3   pav.
         C etapas: netiesioginis liepsnos poveikis
         
            
         4   pav.
         D etapas: bandymo pabaiga
         
            
      
      
         2 priedėlis
         Ugniai atsparių plytų matmenys ir techniniai duomenys
         
            
         
                     ATSPARUMAS LIEPSNAI (Seger-Kegel)
                  
                  
                     SK 30
                  
               
                     AL2O3 KONCENTRACIJA
                  
                  
                     30–33 %
                  
               
                     ATVIRAS AKYTUMAS (Po)
                  
                  
                     20–22 % tūrio
                  
               
                     TANKIS
                  
                  
                     1 900–2 000 kg/m3
                     
                  
               
                     VEIKSMINGAS SKYLĖTASIS PLOTAS
                  
                  
                     44,18 %